 Proza - sf: - Eternitate de Despina Alexandru ioan poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Premiile... (Proza) > Frica (1) ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13985295 Eternitate' > Vizionari: 1184 > Eternitate proza [ stiintifico-Fantastica ] - - - - - - - - - - - - - - - - - - - - - - - - - de Despina Alexandru ioan [i.A.D. ] 2011-07-20 | | Ma numesc Howard Phillips si locuiesc in Providence, Rhode island, pe strada Angell, la numarul 454. Nu stiu cat timp a trecut, si nici in ce data suntem, tot ce-mi amintesc este ca incepand din 15 Martie am devenit prizonierul unui vis din care nu reusesc sa ma mai trezesc. Camera este la fel, intotdeauna la fel. Aceleasi haine zac aruncate in dezordine, aceleasi hartii pe jumatatea scrise sunt imprastiate pe podea si pe patura ce a cazut in timpul noptii din pat. Ceasul arata ca de obicei, cu o incapatanare iritanta, ora 7:17. De undeva, de departe, soarele arunca pe peretii albi, plini de tablouri abstracte, lumini jucause, filtrate de frunzele ce se zbat zbuciumate in bataia vantului. Evit sa ma uit la castanul din fata casei, gandindu-ma ca poate aceasta mica schimbare imi va aduce izbavirea in care am incetat sa mai sper. Nesiguranta primelor saptamani si luni s-a transformat in ingrijorare, apoi treptat, treptat, in disperare. Doar in indiferenta n-o sa se prefaca niciodata. Nu pot sa nu ma-ntreb oare ce vina sunt nevoit sa-mi rascumpar astfel. Nu stiu ce-ar trebui sa fac, am incercat deja totul. Am spart geamurile, am taiat castanul, am blestemat soarele, mi-am ars foile, am stat treaz o saptamana intreaga. inexorabil, timpul incepe cu aceasta zi in care, fara sa stiu cum, m-am ratacit. implacabil o ia de la capat. Neschimbat. Nepasator. Neindurator. Dintr-un moment in altul ma astept ca ea sa intre pe usa, sa ma priveasca cu ochii ei calzi si blanzi, ferestre deschise catre un suflet sfant, si sa-mi zambeasca. stiu fiecare dintre ridurile ce i se formeaza in jurul ochilor ori buzelor atunci cand plange sau rade, fiecare vorba pe care mi-o va spune, fiecare dintre culorile amestecate ce i s-au inchegat pe piele si care-au inceput sa se crape. Fiecare tremur al vocii ei suave, fiecare dintre gandurile ei candide si fiecare anotimp inchis intre ale ei pleoape. Va pasi usor, temandu-se ca are sa ma trezeasca, iar apoi, observand c-o astept, imi va arunca o privire dojenitoare si ma va intreba de ce n-am indraznit sa ies din camera. intorc involuntar capul spre fereastra pentru a vedea de unde vine ciripitul ce mereu ma ia prin surprindere si chiar in acel moment ea intra grijuliu pe usa semi-deschisa. Bluza albastra, inflorata ii atarna neglijent pe umerii, reliefandu-i pieptul ce-i tresalta ritmic. A alergat prin casa. Chiar daca sunt condamnat sa retraiesc pururi aceste clipe nu ma pot abtine sa n-o admir. Privirea ei ma atrage, ma cucereste si intr-un final ma-nlantuieste. Totul s-a intamplat deja, intr-un trecut indepartat, distant. Pierdut. Zambeste incurcata, imi surade si cu-n glas usor dojenitor ma invita sa mananc. Se retrage si dispare prin usa semi-inchisa. Calc pe foile ce imi fosnesc sub talpile goale, ating tocul rece, trec pe langa camera ei de lucru si ma opresc un moment pentru a arunca o privire fugara. Totul pare sa fie in exact acelasi loc ca si ieri, alaltaieri; ziua sau viata anterioara. sevaletul este acoperit de o panza pe jumatate pictata, culorile-s toate uscate, pensulele sunt raspandite la-ntamplare pe podea, carbunele este frant in doua parti inegale, iar sticlele goale de diluanti rasturnate. Trec mai departe si patrund in bucatarie. Pentru mine, intr-o farfurie, sunt doua rosii taiate, un castravete feliat, niste morcovi fierti, o bucata de paine, o gramajoara de sare, iar langa se afla o cana ce exala aburi si un iz vag de menta. Aceleasi bucate ca si ieri, alaltaieri; altadata. De data aceasta n-am de gand sa mananc, vreau doar s-o privesc ca si cand astazi ar fi ultima zi. Ea gusta exaltata, vorbindu-mi despre lucruri pe care am ajuns sa le cunosc, sa le simt, sa le traiesc. O ascult. Zambesc. Sorb cuvintele ce ma-nfioara. Dupa masa frugala ea are sa se retraga pentru a picta in continuare. in fiecare zi acelasi lucruri, repetate dincolo de orice numaratoare, dincolo de orice limita ori margine. O zi suspendata-n timp, pierduta acolo si uitata. O zi ce-n ea insasi e o eternitate. Dar nu vreau sa o mai deranjez cu gandurile mele naroade, ma multumesc doar sa o admir. ii studiez atent ochii, genele, nasul, buzele, straduindu-ma sa gasesc in ele semne care sa ma indrume spre libertate. imi plec stanjenit capul, iar privirea imi cade pe degetele ei firave. Ma simt nevolnic pentru c-am facut-o acum ceva vreme sa planga. Ea nu-si aminteste, insa nu conteaza. Fapta traieste in mine, iar cu fiecare respiratie o duc mai departe. N-am sa-i mai explic ce-i cu mine. Niciodata. Am facut-o deja de atatea ori. si tot de atatea ori i-am privit cu inima indurerata reactiile si ne-am luat in brate intrebandu-ne ce-o sa facem mai departe. Nu mai pot trece prin toate astea. Mai ales cand stiu, simt, cred, ca nu mai exista nicio scapare. Sunt bolnav, iar bolile mele imi sunt la fel ca si viata si timpul, imaginare. Vreau sa cred ca pana acum am visat si ca de abia in aceasta zi m-am trezit, insa stiu prea bine ca nu este asa. Fiecare gest de-al ei mi-o demonstreaza, fiecare freamat al frunzelor castanului, fiecare nor cu forma ciudata ce luneca alene pe cerul albastru. Nu e nevoie sa-mi arunc privirea pe fereastra, stiu. Primul are forma de pasare, al doilea de bulgare, iar in al treilea am vazut rand pe rand, o gaza, un fluture, un lac, iar de la o vreme doar vesnicia ce nu poate sa-mi vorbeasca. Acesta-i visul, o reverie in care ma afund pe zi ce trece, cu fiecare dimineata in care ea-mi zambeste-n prag, iar eu ma las surprins de ciripitul pasarii, cu fiecare privire, cu fiecare speranta si cuvant, tot mai mult. Ma scufund. Pot da nastere la mii de situatii, o pot face sa rada, sa planga, sa-si smulga parul, sa ma loveasca, sa ma alunge, sa nu ma mai iubeasca, dar nu pot cu niciun chip scapa. Am incercat, ne-am certat, am fugit prin campul plin de maci, am inghitit toate pastilele de pe al treilea sertar din dulapiorul ei de baie, am trecut lama cutitului prin mainile mele. Am strigat, m-am zbatut, am cazut in genunchi, am implorat. Fara sa cunosc de cand, incearca sa se astearna indiferenta acceptarea, dar nu poate. Gandurile refuza sa mi se potoleasca si continua zadarnic sa se straduiasca. Ea se ridica. Ah, mi-am promis ca n-am s-o mai pierd din ochi, c-am sa ma incred orbeste in aceasta viata si c-am sa-mi petrec intreaga zi uitandu-ma la ea. insa absent, cu privirea pierduta, si de asta data am incercat. Sa evadez. Daca tac o sa-si treaca mana prin parul meu si-o sa ma sarute pe tample. Daca ii vorbesc o sa ma asculte atenta, iar dupa ce am sa termin o sa plece sa picteze. Niciodata nu m-a lasat sa vad macar si pentr-un moment acest ultim tablou, insa astazi, astazi am de gand sa-l descopar. il ascunde  Ca sa ma protejeze, imi zice. isi trece degetele rasfirate prin parul meu si-mi saruta tamplele. Ma ridic si-o prind de mana. ii simt pulsul cald si ma-ntreb cum de nu-si aminteste. Vreau s-o retin, s-o tin strans la piept, sa plang, sa zbier. Sa-mi iau adio. Oricat as incerca nu pot nega ca de la o vreme zilele au devenit false si fade. Fiecare-n sinea ei e un sfarsit. Sfasiat de aerul rece-al diminetii, hulit de adierea vantului prin frunzele diafane, frant, profanat, nedorit. Un tremur frivol ii strabate trupul, il simt, il stiu. Ma intreaba ingrijorata ce-i cu mine. Nimic, ii raspund, nimic. Nu e nevoie sa mai afle, oricum maine nu-si va mai aduce aminte. Nu mai vreau sa-i vad lacrimile alergandu-i pe obraji. O asigur ca totul va fi bine, iar ea se retrage pentru a-si relua munca inutila. Se observa pe chipul ei obosit ca n-a dormit nopti. Stau rezemat incomod de perete si privesc plictisit punctele ce apar si dispar cu regularitate pe ecranul televizorului. in curand pe pervaz se va aseza o turturica si va ciuguli clatinand din cap firimiturile prea mari de paine. Apoi o alta i se va alatura. As putea reciti cartile din biblioteca sau foile din dormitor sau ma pot stradui sa-mi reamintesc ceva, orice. Nu stiu cine sunt, iar uneori o intreb razand, mimand luciditatea. Ori nebunia. insa de fiecare data imi arunca o privire plina de repros, de parca ar crede ca o pun la incercare. imi zambeste nesigura si-mi raspunde vag. N-am sa insist. Am sa astept in schimb momentul in care se va duce la fantana si-am sa ma furisez in atelier. Doar asta mi-a mai ramas de facut, chiar daca inseamna tradare. Mi-a explicat cat se poate de clar. Dar totusi  e ultimul lucru. Singurul lucru. Mai sunt 34 de minute, 21, 14, 7, 3. Ma ascund si ascult cum se indeparteaza. Totul e la fel ca inainte, apoi patrund in urma ei in camera. Pensulele si culorile sunt uscate. Cu un gest nesigur dau panza la o parte. E un tablou ce nu se asemana deloc cu celelalte. E aproape terminat, doar cateva retusuri lipsesc ca sa fie gata. L-as putea ispravi chiar eu, acum, ea oricum nu are s-o faca niciodata. Ma uit atent la decorul foarte detaliat si remarc ca este vorba de sufrageria acestei case, exact in felul in care-o stiu, cu o mica exceptie, exceptie care capata in mintea consistenta unui amanunt esential. Definitoriu. Langa fereastra este o masinarie ciudata, masinarie pe care nu cred ca am mai vazut-o vreodata. Pe canapea sunt eu, iar ea este langa mine. Pe fotoliu este un om ceva mai mic. Un om mic. Un copil  fara sa-l fi rostit inainte cuvantul mi-a venit pur si simplu in minte. Langa usa, gata sa intre sau sa iasa, un barbat cu o fata foarte ridata. Ce semnifica toate astea? Ce inseamna? Nu-mi explic, dar privesc fascinat acea masinarie. imi trec mainile peste suprafata ei zgrunturoasa incercand sa deslusesc din trecerea pensulei peste panza amanunte ce-mi scapa. imi pare intr-un fel, intr-un fel ciudat, familiara. Cunosc toate acestea  Sunt amintiri pe care am incercat sa le reprim. Pe care le-am ascuns in adancul mintii mele, le-am ingropat acolo acoperindu-le cu noi si noi imagini, cu zile, cuvinte, stradanii si certuri inutile. Acopar infricosat tabloul si ma retrag, sperand ca ea are sa revina. Dau ocol camerei, ma prefac ca nu s-a intamplat nimic, incerc sa mananc legumele ce-au ramas pe masa, apoi ies plangand afara. O caut, o strig, alerg innebunit. Ma intorc abia respirand. A trebuit sa stiu, sa-mi incalc cuvantul, s-o tradez! Disperarea pluteste in aer, un aer tot mai dens si mai vascos. Ce-am facut? Toate acestea s-au petrecut ieri. stiu pentru ca le-am insemnat pe o foaie de hartie. De cum am deschis ochii am remarcat ca ceva e diferit, insa nu-mi puteam da cu siguranta seama ce anume. Am realizat doar cand m-am uitat la ceva. Era 8:49. imi musc pumnii, ma framant, reiau cautarile desi stiu prea bine ca n-am s-o mai vad vreodata. Sunt singur, prizonier al unei alte zile. Ah, cat mi-as dori s-o revad. Ma straduiesc sa-mi amintesc ce-am facut cu masinaria, dar nu pot, iar neputinta asta ma sugruma, ma doboara, ma condamna. Am vrut sa-i termin tabloul, insa am constatat ca-i neinceput. Alb. Fara sa stau prea mult pe ganduri am luat o franghie si m-am spanzurat de copac. Asta a fost ieri. Azi o sa-mi sfaram degetele. Vreau sa simt durerea faptei mele, sa cunosc vina pe care-o port. Sa inteleg pierderea. De abia de maine incepe eternitatea | index 'pageview'); 